**CUŢITUL**

*Adina Speranţa Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cuţitul

N-am nimic cu tine si lasă-mă-n pace!

Scot cuţitul vieţii şi pe masă-l pun,

Se uită la mine prin ochi de rubine

Şi în astă viaţă-i fratele meu bun.

Poate că nu-ţi place, dar nu vreau cuvinte

Care să mă-ncânte, perii fără sens,

Eu doar cu baltagul nu voi fi pribeagul,

Şi cu versul tandru mă simt în consens.

Vânturi neştiute urlă prin unghere

Poate-s uragane... n-ai de unde ştii...

Şi lumea te muşcă cu frunze de puşcă

Ce-ţi intră prin vene ca negre stihii.

E puroi prin lume, e noroi prin piaţă

Şi chiar viaţa întreagă curge prin noroi,

Dar mie nu-mi pasă şi rece mă lasă

Că-mi zice cuţitul: suntem amândoi!

E al tau tovarăş şi cu murgul ager

Te purtară-n viaţă pe un drum de fier

Şi-n vâltoarea zilei, fără scutul milei,

Nu te simţi în lume, nicidecum, stingher?

Azi, cuţitul vesel ciopleşte-n crenguţa

Unui braţ de frasin verde şi frumos,

Şi când noaptea vine luna prin suspine

Va-nflori în suflet ca fluier duios.

Se ridică-n valuri fumul greu din pipă

Printre rotocoale visati amândoi

Basamac pe masă. Vouă nu vă pasă

Şi-ascultaţi ce cânta fluierul din voi.

Hai, lasă la dracul, cârciumar netrebnic,

Nu mai vreau scandaluri, dă la toţi să bea!

Dar un chior ridică un gât spart de sticlă,

Iar cuţitul, ager, sare-n palma mea.